કૃષ્ણાવતારની લીલાઓનું રસપ્રચુર આલેખન વિશેષતઃ શ્રીમદ્ ભાગવતપુરાણમાં થયું છે. આ જ કારણે વૈષ્ણવો તેમ જ કૃષ્ણભક્તો માટે શ્રીમદ્ ભાગવત શિરોમણિ ગ્રંથ રહ્યો છે. તેમ છતાંય શ્રીમદ્ ભાગવત પુરાણમાં આવતી શ્રીકૃષ્ણની લીલાઓમાં રાધાના નામનો એકાદ વાર અછડતો પરોક્ષ ઉલ્લેખ જ જોવા મળે છે. આથી સ્વાભાવિક રીતે જ પ્રશ્ન થાય કે શ્રીમદ્ ભાગવતમાં રાધાના ચરિત્ર પર પ્રકાશ ફેંકવામાં મર્યાદા શા માટે અપનાવાઈ હશે?